ইডেন গার্ডেন্সে কেকেআরের ম্যাচ কবে কখন, জেনে নিন

কলকাতা: দিন দশেকের মধ্যেই শুরু হতে চলেছে আইপিএল ২০২৫ (IPL 2025)। জাতীয় দলের সতীর্থরা এবার নিজের ফ্র্যাঞ্চাইজির জার্সি পরে একে অপরের বিরুদ্ধে খেলবেন। ২০২৪ আইপিএল চ্যাম্পিয়ন হয়েছিল কলকাতা নাইট রাইডার্স (KKR)। প্রথা অনুযায়ী তাদের ঘরের মাঠ ইডেন গার্ডেন্সেই (Eden Gardens) আয়োজিত হবে উদ্বোধনী ম্যাচ। ২২ মার্চ সেই ম্যাচে কেকেআর-এর মুখোমুখি বিরাট কোহলির (Virat Kohli) রয়্যাল চ্যালেঞ্জার্স বেঙ্গালুরু (RCB)।

গত মরসুমে শাহরুখ খানের (Shah Rukh Khan) দল ট্রফি জেতায় এবার ম্যাচ আয়োজনে অগ্রাধিকার পাচ্ছে কলকাতার আইকনিক স্টেডিয়াম। সানরাইজার্স হায়দরাবাদ (SRH) রানার্স আপ হওয়ায় বেশি ম্যাচ পেয়েছে হায়দরাবাদের রাজীব গান্ধী আন্তর্জাতিক স্টেডিয়াম। সেখানে আয়োজিত হবে কোয়ালিফায়ার ১ এবং এলিমিনেটর। ইডেনে আয়োজিত হবে কোয়ালিফায়ার ২ এবং ফাইনাল। অর্থাৎ ঠিক ১০ বছর পর আইপিএলের ফাইনাল হবে কলকাতায়।

আরও পড়ুন: চ্যাম্পিয়ন্স লিগে আজ মাদ্রিদ ডার্বি, শেষ আটে যাবে কারা?

এক নজরে দেখে নেওয়া যাক এবার ইডেন গার্ডেন্সে কেকেআর-এর ম্যাচ কবে কখন

২২ মার্চ কেকেআর বনাম আরসিবি (সন্ধে ৭.৩০)

৩ এপ্রিল কেকেআর বনাম সানরাইজার্স হায়দরাবাদ (সন্ধে ৭.৩০)

৬ এপ্রিল কেকেআর বনাম এলএসজি (বিকেল ৩.৩০)

২১ এপ্রিল কেকেআর বনাম গুজরাট টাইটান্স (সন্ধে ৭.৩০)

২৬ এপ্রিল কেকেআর বনাম পঞ্জাব কিংস (সন্ধে ৭.৩০)

৪ মে কেকেআর বনাম রাজস্থান রয়্যালস (বিকেল ৩.৩০)

৭ মে কেকেআর বনাম সিএসকে (সন্ধে ৭.৩০)